﻿ Anexa 2 la Proiectul de Hotarare nr 294 din 21 12 2012 VIZAT PRESEDINTE CORNEL POPA ANEXĂ la Regulamentul pentru efectuarea serviciului de transport public judeţean de persoane prin curse regulate, în judeţul Bihor CAIET DE SARClNI al serviciului de transport public judeţean de persoane prin curse regulate, în judeţul Bihor CAPITOLUL I Obiectul caietului de sarcini Art 1 - Prezentul caiet de sarcini stabileşte condiţiile de efectuare a serviciului de transport public judeţean de persoane prin curse regulate, în judeţul Bihor, stabilind nivelurile de calitate şi condiţiile tehnice necesare efectuării acestui serviciu în condiţii de eficienţă şi siguranţă Art 2 - Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de efectuate a serviciului de transport public judeţean ,de persoane, prin curse regulate, în judeţul Bihor, indiferent de tipul de gestiune Art 3 - Caietul de sarcini face parte integrantă ,din documentaţia necesară efectuării activităţilor de realizare a serviciului de transport public judeţean de persoane prin curse regulate, în judeţul Bihor şi constituie ansamblul cerinţelor tehnice de bază Art 4 - (1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă şi siguranţă în exploatare 2) Caietul de sarcini precizează reglementările obligatorii referitoare la protecţ ia muncii, prevenirea şi stingerea incendiilor şi protecţia mediului, care trebuie respectate pe parcursul efectuării serviciului de transport public judeţean de persoane prin curse regulate, în judeţul Bihor Art 5 - Terminologia utilizată este cea prevăzută în regulamentul pentru efectuarea serviciului de transport public judeţean de persoane prin curse regulate, în judeţul Bihor CAPITOLUL II Cerinţe organizatorice Art 6 - Operatorii serviciului de transport public judeţean de persoane prin curse regulate, în judeţul Bihor vor asigura: a) numărul şi tipul corespunzător de mijloace de transport necesare realizării programului de circulaţie şi care satisfac condiţiile impuse privind siguranţa circulaţiei, confortul pasagerilor şi protecţia mediului; b) numărul de mijloace de transport pentru înlocuirea celor care efectuează cursele cuprinse în programul de circulaţie, în cazul apariţiei unor defecţiuni ale acestora; (1)dacă un transportator va câştiga mai multe trasee va avea doar o maşină de rezervă pentru toate traseele indiferent de capacitate, şi care satisfac condiţiile impuse privind siguranţa circulaţiei, confortul pasagerilor şi protecţia mediului; (2) transportatorii care câştigă la licitaţie doar un traseu , maşina de rezervă poate fi de orice capacitate, şi care satisfac condiţiile impuse privind siguranţa circulaţiei, confortul pasagerilor şi protecţia mediului; (3) respectarea reglementărilor legale privind omologarea, înmatricularea/înregistrarea şi efectuarea inspecţiilor tehnice periodice/reviziilor tehnice periodice pentru mijloacele de transport propuse pentru efectuarea serviciului; (4) operaţiile de întreţinere şi reparaţii necesare parcului de mijloace de transport, stabilit prin contractul de atribuire a gestiunii, cu respectarea reglementărilor legate în vigoare privind efectuarea acestor activităţi (autorizarea operatorului economic, baza tehnico-măterială, personalul utilizat, etc ) (5) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora; (6) condiţii pentru spălarea, salubrizarea şi dezinfectarea mijloacelor de transport; (7) spaţii în suprafaţă suficientă pentru parcarea mijloacelor de transport; (8) dispecerat şi dotări speciale pentru urmărirea şi coordonarea în trafic a mijloacelor de transport, de intervenţie şi de depanare; (9) personal calificat şi vehicule de intervenţie operativă; (10) respectarea prevederilor legale în vigoare privind angajarea, desemnarea, pregătirea profesională, examinarea medicală şi psihologică a persoanelor cu funcţii care concură la siguranţa circulaţiei; (11) asigurarea pasagerilor şi a bagajelor acestora pentru riscurile ce cad în sarcina operatorului de transport; (12) respectarea capacităţilor de transport şi a programelor, de circulaţie impuse prin contractul de atribuire a gestiunii; (13) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora; (14) respectarea indicatorilor de performanţă şi de calitate stabiliţi prin contractul de delegare a gestiunii sau prin hotărârea de dare în administrare a serviciului şi precizat în regulamentul serviciului; (15) furnizarea către Consiliul Judeţean Bihor a informaţiilor solicitate şi accesul la toate informaţiile necesare, în vederea verificării şi evaluării funcţionării şi dezvoltării serviciului; (16) realizarea unui sistem de evidenţă a sesizărilor şi reclamaţiilor şi de rezolvare operativă a acestora; (17) statistica accidentelor şi analiza acestora; (18) aplicarea de metode performante de management care să conducă la reducerea costurilor de operare; (19) respectarea reglementărilor legale în vigoare din domeniul transporturilor; (20) respectarea legislaţiei în vigoare privind protecţia muncii, protecţia mediului, prevenirea şi combaterea incendiilor; fie asigurat în fiecare zi (21) planificarea inspecţiilor tehnice periodice astfel încât să numărul de vehicule necesar pentru acoperirea curselor,cuprinse în programul de circulaţie; (22) autovehiculele care sunt titulare pe traseele urbane nu pot participa la şedinţa de atribuire al serviciului de transport public judeţean de persoane prin curse regulate Art 7 Obligaţiile şi răspunderile personalului cu funcţii care concură la siguranţa circulaţiei sunt cuprinse în regulamentul serviciului de transport public judeţean de persoane prin curse regulate, în judeţul Bihor CAPITOLUL III Sistemul de transport public judeţean de persoane prin curse regulate,în judeţul Bihor Art 8 - (1)Operatorul de transport rutier are dreptul să efectueze, în condiţiile legislaţiei în vigoare, transport rutier public judeţean de persoane prin curse regulate, în aria administrativ-teritorială a judeţului Bihor, cu delimitări: - judeţul Satu Mare la Nord; - judeţul Cluj la Est; - judeţul Alba la Sud-Est; - judeţul Arad la Sud; (2)Operatorul de transport are obligaţia să efectueze serviciul de transport public judeţean de persoane prin curse regulate, în judeţul Bihor, cu respectarea programului de transport, care conţine condiţiile specifice privind traseele, perioadele şi programul de circulaţie, capacitatea mijloacelor de transport, numărul mijloacelor de transport necesare prezentat în Anexa la prezentul caiet de sarcini Art 9 -Denumirea staţiilor şi amplasarea lor pentru fiecare traseu sunt prezentate în caietul de sarcini Art 10 - în vederea realizării unui sistem de transport public judeţean de persoane prin curse regulate, în judeţul Bihor, care să asigure deplasarea călătorilor în condiţii de siguranţă a circulaţiei rutiere şi pietonale, confort, regularitate şi continuitate, operatorul de transport trebuie să îndeplinească următoarele cerinţe: a) să asigure afişarea la părţile din faţă şi laterală dreapta ale mijlocului de transport a indicativului şi capetelor traseului; la partea din spate a mijlocului de transport se va afiş a cel puţin indicativul traseului Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută; b) să asigure afişarea denumirii staţiilor de pe traseu, pentru informarea publicului călător; c) să asigure afişarea în salonul mijlocului de transport a numelui conducătorului acestuia, a bărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor, publicului călător şi a altor informaţii de utilitate publică privind transportur, stabilite prin reglementările in vigoare; d) să asigure vânzarea legitimaţiilor/abonamentelor de călătorie în toate staţiile de pe traseu; în staţiile din programul de circulaţie, să asigure afişarea codului traseuluiva intervalelor de succedare a curselor, precum şi a hărţilor simplificate cu indicarea traseelor şi iilor pentru informarea publicului călător; staţ e) să emită abonamente de călătorie cu respectarea; reglementărilor în vigoare, inclusiv pentru categoriile sociale care beneficiază de reduceri ale costului abonamentului; f) să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport; g) să asigure transportul gratuit ăl copiilor sub 5 ani; h) mijlocul de transport trebuie să aibă locuri rezervate pentru, persoane cu handicap, bătrâni/femei însărcinate, persoane cu copii în braţe; i) să supravegheze urcarea şi coborârea călătorilor, mijlocul de transport să nu pornească din staţiile cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei; j) să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile produse caustice ori acide, alte:materiale sau; obiecte care, prin format ori dimensiune, pot produce daune, vătămări corporale sau, prin natura materialului,pot murdări alte obiecte sau mărfuri interzise la transportul public; k) să nu îmbarce călători peste capacitatea maximă admisă a mijlocului de transport,exprimată prin număr de locuri pe scaune; l)să asigure spaţiile necesare pentru bagajele de mână ale călătorilor; m) să îmbarce/debarce călători numai în staţiile special amenajate, prevăzute în programul de circulaţie; n) să utilizeze numai legitimaţii/abonamente de călătorie cu regim special; o) să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare; p) să asigure călătorii şi bagajele acestora pentru riscurile care cad în sarcina operatorului de transport; r) să ţină evidenţa curselor sosite şi plecate, la fiecare capăt de linie; s)să asigure informarea anticipată a publicului călător în legătură cu modificarea/suspendarea programului de circulaţie sau a unui traseu, în caz de forţă majoră; t) să asigure zilnic sau ori de câte ori este nevoie , salubrizarea, spălarea şi dezinfectarea mijloacelor de transport; u) să asigure condiţiile de execuţie a transportului în condiţii de regularitate, siguranţă şi confort; mijloacele de transport trebuie să fie echipate cu instalaţie de încălzire/condiţionare a aerului în stare de funcţionare; v) mijloacele de transport trebuie să aibă un aspect estetic corespunzător; w) pe părţile laterale ale mijlocului de transport va fi inscripţionată denumirea executantului transportului; x) la bordul mijlocului de transport trebuie să existe mijloace pentru prevenirea şi combaterea inicendiiior, precum şi ciocan pentru spart geamurile în caz de necesitate; y) mijloacele de transport trebuie să aibă inspecţia tehnică periodică; z) mijloacele de transport trebuie să îndeplinească condiţiile impuse de legislaţia în vigoare privind siguranţa circulaţiei şi protecţia mediului; a1) să fundamenteze necesarul anual de fonduri pentru investiţii din surse proprii; a2) să elaboreze bugetul privind Întreţinerea curentă, reparaţiile curenteşiaccidentale la bunurile concesionate/închiriate de la concedent, conform programelor de întreţinere, reparaţii, dotări şi invesţiţii aprobate de acesta; a3) să asigure informarea permanentă a călătorilor cu circulaţie deservite, tarifele aplicate, precum şi modificarea acestora; a4) să aplice normele de protecţie a muncii specifice activităţii desfăşurate în cadrul serviciului contractat; a5) să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi; a6) să elaboreze strategii de management care să conducă la reducerea costurilor de operare, inclusiv prin aplicarea procedurilor concurenţiale impuse de normele legale in vigoare privind achiziţiile de lucrări sau bunuri, şi la gestionarea serviciului public pe criterii de competitivitate şi eficienţă economică; a7) să prezinte programe pentru dezvoltarea, modernizarea şi exploatarea eficientă a bazei tehnico-materiale aferente serviciului prestat 